Re:Zero kara Hajimeru Isekai Seikatsu

|}
 er en japansk lettroman-serie (light novel) skrevet av Tappei Nagatsuki og illustrert av Shinichirou Otsuka. Handlingen i serien dreier seg rundt Subaru Natsuki, en hikikomori som på vei hjem fra butikken plutselig befinner seg i en helt annen verden. Serien ble opprinnelig serialisert på nettsiden *[[Shōsetsuka ni Narō]]* fra og med 2012. Siden 25. januar 2014 har ni bind i serien blitt gitt ut av Media Factory, på MF Bunko J-forlaget.

Serien har blitt tilpasset til tre separate mangaserier, som fokuserer på hvert sitt aspekt av seriens handling. Den første ble forfattet av Daichi Matsue og gitt ut av Media Factory fra juni 2014 og mars 2015. Den andre ble forfattet av Makoto Fugetsu, den har blitt gitt ut av Square Enix siden oktober 2014. Matsue leverte den siste serien, som også ble gitt ut av Media Factory, i mai 2015. I tillegg ga Media Factory ut en antologimanga i juni 2016. En animeserie ble laget av White Fox, og ble sent på TV fra og med 4. april 2016, med en time lang spesialepisode som første episode. I august 2016 kunngjorde spillutvikleren 5pb. at de planla å lage en visuell roman basert på serien.

Yen Press har gitt ut både romanene og den første mangatilpasningen av serien i USA. Animeserien er lisensiert av Anime Limited i Storbritannia.

## Handling

Hikikomorien Subaru Natsuki bruker det meste av sin tid på å spille spill. Plutselig blir han ført inn i en annen verden. Det er ingen tegn på hvem som førte ham dit, eller på hvorfor det skjedde. Kort tid etter han ankommer den nye verdenen blir han venn med en sølvhåret jente som er halvt alv. Når han og jenta blir drept på mystisk vis, våkner Subaru og oppdager at han har fått evnen til å gå tilbake i tid ved å dø ().

## Media

### Web-roman
Webromanen i *Re:Zero*-universet ble opprinnelig serialisert av Tappei Nagatsuki på nettsiden *Shōsetsuka ni Narō*, med seriestart 20. april 2012. Per 1. april 2016 har seks romaner og to sideromaner blitt gitt ut. Dette utgjør i alt 429 kapitler. Det har også blitt utgitt to novellesamlinger.

### Lettromaner
Etter at webromanen ble gitt ut kjøpte Media Factory opp serien for å gi ut serien på trykk. Den første lettromanen, med illustrasjoner av Shinichirou Otsuka, ble gitt ut 24. januar 2014 på MF Bunko J-forlaget. Per september 2016 har ni bøker blitt gitt ut, i tillegg til to ekstrabøker med alternativ handling, og to novellesamlinger. Natsuki begtnte begynte på en ny serie med noveller, med fokus på Elsa, i august 2016. Kadokawa har planer om å gi ut en 272-siders guide til seriens første tre handlingsforløp kalt *Re: zeropedia*, sammen med den tiende boken i serien. Lettromanenene gis ut på engelsk av Yen Press, som kunngjorde oppkjøpet av lisensen til serien på Twitter 2. desember 2015.

### Manga
En manga-tilpasning skrevet av Daichi Matsue, med tittelen , ble gitt ut fra august 2014 i Media Factorys ''seinen'' manga-magasin *Monthly Comic Alive* 27. juni 2014. Det siste volumet ble gitt ut 23. mars 2015. 2. desember 2015 kunngjorde Yen Press at de hadde lisensiert serien.

Den andre manga-tilpasningen, som bærer tittelen  og er illustrert av Makoto Fugetsu, ble gitt ut som del av Square Enix' *seinen*-magasin* Gangan* fra og med 25. oktober 2014.

Daichi Matsue begynte å serialisere en tredje manga, *Comic Alive*s utgave for juli 2015, som kom på markedet 27. mai 2015.

En manga-antologi med tittelen  ble gitt ut av Media Factory 23. juni 2016.

### Internettradioshow
Det har også blitt lansert et internettradioshow for å promotere serien. Programmet hadde premiere den 27. mars 2016 og bærer tittelen . Showet kringkastes hver mandag, med Rie Takahashi, stemmeskuespilleren bak rollefiguren Emilia, som programleder. En rekke av de andre stemmeskuespillerne har vært gjester i showet, blant andre Yūsuke Kobayashi (Subaru Natsuki), Inori Minase (Rem), Yumi Uchiyama (Puck), Rie Murakawa (Ram), Satomi Arai (Beatrice), Chinatsu Akasaki (Felt), Kana Ueda (Anastasia Hoshin), og Yui Horie (Felix). Per 26. september 2016 har 27 episoder blitt sendt.

### Anime
I juli 2015 kunngjorde Kadokawa at det også skulle lages en anime-tv-serie. Serien er regissert av Masaharu Watanabe og skrevet av Masahiro Yokotani, med animasjon av White Fox. Kyuta Sakai er både figurdesigner og animasjondirektør for produksjonen. Musikken i serien er komponert av Kenichiro Suehiro.

Den 25 episoder lange serien hadde premiere 4. april 2016, med en utvidet 50 minutter lang første episode. Tv-serien blir sendt på TV Tokyo, TV-Osaka, TV Aichi, og AT-X. Serien ble også gitt ut samtidig på Crunchyroll. Episode 18 varte 2 minutter lengre enn en vanlig episode, 25 minutter og 45 sekunder. Den aller siste episoden varte fire minutter lenger, 27 minutter og 15 sekunder.

Serien har blitt lisensiert av Anime Limited i Storbritannia.

#### Anime-shorts
En rekke korte episoder (shorts) med super deformed-versjoner av figurene i serien, med tittelen *Re:Zero kara Hajimeru Break Time* (*Re:ゼロから始める休憩時間(ブレイクタイム)*) produsert av Studio Puyukai, ble sendt på AT-X etter hver episode av serien, med seriestart 8. april 2016. Den ble erstattet av en ny serie med korte episoder, *Re:Puchi kara Hajimeru Isekai Seikatsu* (*Re:プチから始める異世界生活*), fra 28. juni 2016. Crunchyroll kjøpte opp strømmingsrettighetene til begge seriene.

#### Musikk
Den første åpningssangen het *Redo* og var laget av Konomi Suzuki, mens den første avslutningssangen var *STYX HELIX*. Avslutningssangen i episode syv var *STRAIGHT BET*. Begge disse ble sunget av MYTH&ROID. Den andre åpningssangen, som hadde tittelen *Paradisus-Paradoxum*, ble fremført av MYTH&ROID, mens den andre avslutningssangen, *Stay Alive*, ble fremført av Rie Takahashi. I episode 14 ble sangen *theater D* sunget av MYTH&ROID. De lagde også sluttmusikken i episode 14.

Musikken ble også gitt ut på CD 26. oktober 2016. CD-en har 21 spor, som alle er komponert av Kenichiro Suehiro.

*Redo*, Konomi Suzukis tiende single, ble gitt ut på CS 11. mai 2016. Singelen ble også gitt ut som en spesialutgave på DVD, med musikkvideo, livekonsert-video og annet. Sangene ble fremført av Suzuki, mens Genki Mizuno sang og Makoto Miyazaki var ansvarlig for arrangementet.

CD-en med *STYX HELIX*, seriens første sluttmelodi, var MYTH&ROIDs tredje single. Den ble gitt ut 25. mai 2016, og inneholdt  både vanlige og instrumentale versjoner av *STYX HELIX* og *STRAIGHT BET.*

*Stay Alive*, som var den andre sluttmelodien, ble gitt ut som singel 24. august 2016. Sangene ble fremført av Rie Takahashi (Emilia) og Inori Minase (Rem).

MYTH&ROID ga ut den andre kjenningsmelodien som en single 24. august 2016. CD-en har både vanlige og instrumentale versjoner av *Paradisus-Paradoxum* og *theater D*.

## Mottagelse
Ifølge LN News var det blitt trykket over en million eksemplarer av serien innen juni 2016, og over to millioner per september 2016. Fra november 2015 til mai 2016 var lettromanserien var den tiende bestselgende serien i Japan; i alt ble det solgt 263 357 eksemplarer i denne perioden. I samme periode var det første og andre bindet henholdsvis den 35. og den 48. bestselgende lettromanen i Japan, med henholdsvis 49 194 og 41 617 solgte eksemplarer.

Theron Martin fra Anime News Network anmeldte den første boken. Han roste den for å gi en litt annerledes og ny fremstilling av konseptet «transportert til en annen verden». Samtidig kritiserte han boken for oppstykket og dårlig timet dialog og en tendens til å overforklare handlingen.

Serien ble rangert som nummer én i en meningsmåling våren 2016, der 820 personer deltok. Meningsmålingen ble avholdt av den japanske nettsiden Anime! Anime!. Andy Hanley fra UK Anime Network anså anime-tilpasningen som en av de beste seriene i 2016.

Serien kom på andreplass under ''Newtype'' Anime Awards i 2015–2016. Regissøren Masaharu Watanabe vant førsteprisen i sin kategori, i likhet med flere av figurene i serien, deriblant Subaru, Rem og Puck. Masahiro Yokotanis manus tok andreplassen, mens seriens figurdesign fikk tredjeplass. Seriens lydspor og kjenningsmelodi fikk fjerdeplass i sine kategorier.

## Referanser




## Eksterne lenker
* 
* ''Re:Zero kara Hajimeru Isekai Seikatsu'' på Crunchyroll
* ''Re:Zero kara Hajimeru Isekai Seikatsu'' på Anime News Network